Nr. 93306 din 20.05.2022

**COMUNICAT PRESĂ**

**Bursa locurilor de muncă - Facilitarea inserției pe piața muncii a persoanelor cu dizabilități prin obținerea de Vouchere pentru Tehnologii asistive**

 Astăzi, 20 Mai, la Iulius Mall Suceava, a avut loc evenimentul **”Bursa locurilor de muncă” organizat de către Agenția Județeană de Ocupare a Forței de muncă Suceava**, eveniment care a avut loc la nivel național, în toate județele României, la care au participat și specialiști din cadrul DGASPC Suceava, împreună cu beneficiarii noștri, persoane cu dizabilități din cadrul serviciilor rezidențiale din județ.

 Obiectivul principal al Bursei Generale a Locurilor de Muncă îl reprezintă creșterea gradului de ocupare, prin corelarea cererii cu oferta de locuri de muncă, oferind posibilitatea interacțiunii directe dintre angajator și solicitant.

A fost o adevărată zi de sărbătoare pentru beneficiarii noștri care s-au arătat extrem de încântați să se întâlnească între ei dar și să acceseze un loc de muncă sau înscrierea la diverse cursuri de specializare.

În același timp, pentru specialiștii noștri, a fost un prilej foarte bun de a prezenta, celor interesați, în cadrul unui stand, proiectul ”*Facilitarea inserției pe piața muncii a persoanelor cu dizabilități*” precum și **modalitatea de obținere a unui vaucher de către persoanele cu dizabilități, aflate în căutarea unui loc de muncă pentru achiziționarea de tehnologii și dispozitive asistive și tehnologii de acces**, în vederea creșterii șanselor de ocupare a unui loc de muncă.

Reamintim faptul că Autoritatea Națională pentru Drepturile Persoanelor cu Dizabilități în parteneriat cu Agenția Națională pentru Ocuparea Forței de Muncă (ANOFM), derulează în cadrul Programului Operațional Capital Uman-Axa prioritară, proiectul *”Facilitarea pe piața muncii a persoanelor cu dizabilități”*, care are ca obiectiv specific sprijinirea persoanelor cu dizabilități aflate în căutarea unui loc de muncă, beneficiare de servicii de informare și consiliere profesională, medierea muncii sau formare profesională, înregistrate la Serviciul Public de Ocupare (AJOFM), în accesarea și utilizarea de tehnologii și dispozitive asistive și tehnologii de acces, în vederea creșterii șanselor de ocupare a unui loc de muncă.

**Proiectul vine în sprijinul persoanelor cu dizabilități aflate în căutarea unui loc de muncă, în vederea facilitării inserției pe piața muncii. Acestea pot achiziționa tehnologii și dispozitive asistive și tehnologii de acces, altele decât cele finanțate prin Fondul național unic de asigurări sociale de sănătate, în baza unui vaucher cu o valoare de maxim 23.000 lei.**

***Proiectul prevede, de asemenea, acordarea de sprijin angajaților în vederea asigurării accesibilizării locurilor de muncă pentru persoanele cu dizabilități, având ca rezultat adaptarea la nevoile individuale ale persoanelor cu dizabilități, a 200 de locuri de muncă.***

**Colegii noștri prezenți în cadrul standului, au oferit informații cu privire la condițiile de obținere a vaucherului precum și cu privire la dosarul care trebuie depus de către fiecare beneficiar la sediul DGASPC Suceava.**

**DIRECTOR EXECUTIV**

**GEORGETA NADIA CREȚULEAC**

**Data de finalizare a proiectului: 31.07.2023**

**INFORMAȚII UTILE**

**1.Condiții cumulative pentru a putea beneficia de vaucher:**

**Persoanele cu dizabilități care pot beneficia de voucher pentru achiziționarea de dispozitive şi tehnologii asistive și tehnologii de acces, altele decât cele finanțate prin Fondul național unic de asigurări sociale de sănătate trebuie să îndeplinească cumulativ următoarele condiții:**

**·       Au cetățenie română și locuiesc în România;**

**·       Au o dizabilitate atestată prin certificatul de încadrare în grad de handicap;**

**·       Sunt șomeri, persoane inactive și persoane aflate în căutarea unui loc de muncă;**

**·       Sunt persoane cu vârsta cuprinsă între 18 ani și până la împlinirea condițiilor  de pensionare.**

**Tinerii peste 18 ani care nu au împlinit vârsta de 30 de ani pot beneficia de voucher doar dacă urmează o activitate de formare profesională sau se află in sistemul de educație (tineri nonNEETs).**

**1.Informații cu privire la depunerea dosarului la DGASPC Suceava :**

**Vă prezentăm mai jos pașii pe care trebuie să îi parcurgă solicitanții**:

- să se prezinte mai întâi la AJOFM Suceava pentru încheierea unui ACORD *privind participarea la măsurile pentru stimularea ocupării forței de muncă acordate de către AJOFM/AMOFM, însoțit de Planul individual*;

 - să depună la Compartimentul Persoane adulte în Dificultate din cadrul DGASPC Suceava, o CERERE tip pentru emiterea ***voucherului ( în valoare de 23.000 lei)*** pentru achiziţionarea de tehnologii şi dispozitive asistive şi tehnologii de acces, conform recomandării medicale pentru acordarea de tehnologii şi dispozitive asistive şi tehnologii de acces.

**Cererea** va fi însoțită de următoarele documente:

- copie BI/CI;

- copie certificat de încadrare în grad de handicap și Anexa acestuia;

- recomandarea medicului specialist privind tipul de tehnologii și dispozitive asistive și tehnologii de acces;

- ***Acordul( în original)*** privind participarea la măsurile pentru stimularea ocupării forței de muncă acordate de către AJOFM/AMOFM, însoțit de ***Planul individual***;

- Un **Angajament**, întocmit în 5 exemplare;

- după caz, copie ofertă de muncă acceptată sau informare în vederea angajării sau contract individual de muncă încheiat după participarea persoanei cu dizabilități la măsuri pentru stimularea ocupării forței de muncă acordate de către AJOFM/AMOFM (*se va specifica tipul documentului, acesta constituie prioritate la acordarea voucherului).*

Pentru mai multe informații vă punem la site-ul DGASPC Suceava dar și al ANDPDCA:

<http://dgaspcsv.ro/>, <http://andpdca.gov.ro/w/tehnologia-asistiva/>

**Informații telefonice**:

**-INFOLINE Tehnologie Asistivă : 0751.015.063, zilnic între orele 12.00-14.00**

* **DGASPC Suceava: pentru informații legate de depunerea dosarului puteți suna la tel. 0230/520172, int. 184, între orele 9.00-15.00, sau solicitare pe adresa de email:** **office@dpcsv.ro**

**STATISTICI!**

**Menționăm faptul că până la acest moment, pentru județul Suceava, au fost eliberate 17 vouchere, au fost trimise pentru aprobare, alte 17 dosare în acest scop, la ANDPD iar două dosare au fost respinse pentru neîndeplinirea condițiilor de eliberare.**

**La sediul DGASPC Suceava au fost afișate la loc vizibil afișe cu privire la această oportunitate de care pot beneficia persoanele cu dizabilități și punem la dispoziție pliante cu aceste informații.**

 **DIRECTOR EXECUTIV,**

**GEORGETA NADIA CREȚULEAC**